stanford-oval/wikipedia huggingface dataset:
פורמולה 1 עונת 2002
דירוג קבוצות סופי

| מיקום | קבוצה | נקודות |
| --- | --- | --- |
| 1 | איטליה פרארי | 221 |
| 2 | בריטניה ויליאמס | 92 |
| 3 | בריטניה מקלארן | 65 |
| 4 | צרפת רנו | 23 |
| 5 | גרמניה סאובר | 11 |
| 6 | בריטניה ג'ורדן | 9 |
| 7 | בריטניה יגואר | 8 |
| 8 | יפן הונדה | 7 |
| 9 | איטליה מינרדי | 2 |
| 9 | יפן טויוטה | 2 |
| 9 | בריטניה ארוז | 2 |
| 0 | 1 | 2 |
| --- | --- | --- |
| 2001 | 2002 | 2003 |
| מיכאל שומאכר | אלוף העולם - מיכאל שומאכר | מיכאל שומאכר |
| פרארי | אליפות היצרנים - פרארי | פרארי |
הערות שוליים

↑  Braillon, Didier (2002).  Domenjoz, Luc (ed.). Formula 1 Yearbook 2002–2003. Bath, Somerset: Parragon. pp. 20–41. ISBN 0-75259-146-0 – via Internet Archive.
↑  "2002 FIA Formula One World Championship". הפדרציה הבין-לאומית לרכב. אורכב מ-המקור ב-2 ביוני 2002. נבדק ב-13 ביוני 2023. {{cite web}}:  (עזרה)
↑  "12 Models in 2002". StatsF1. נבדק ב-13 ביוני 2023. {{cite web}}:  (עזרה)
| --- | --- |
בקרת זהויות :  GND: 10038049-9  NKC: kn20030310008  VIAF: 125269660   WorldCat (עם VIAF): 125269660
פידל אוריארטה

פידל אוריארטה (בספרדית: Fidel Uriarte;‏ 1 במרץ 1945 – 19 בדצמבר 2016) היה כדורגלן ומאמן ספרדי, ששיחק בעמדת החלוץ.
ביוגרפיה

אוריארטה הועלה לקבוצה הבוגרת של אתלטיק בילבאו בגיל 17 בלבד והופעתו הראשונה בלה ליגה הגיעה ב-23 בספטמבר 1962 בהפסד חוץ 2–0 למלאגה. בתום עונתו הרביעית עימה כשהוא בן 21 כבר ערך 100 משחקי ליגה בהם כבש 14 שערים. עונת 1967/68 הייתה מאוד מצליחה עבורו בה סיים כמלך שערי הליגה עם 22 כיבושים והצליח לכבוש במהלכה חמישייה בניצחון 0–8 על ריאל בטיס. רק כעבור 48 שנה הצליח שחקן מאתלטיק לשחזר זאת וזה היה אריץ אדוריס. אוריארטה זכה עימה בגביע הספרדי ב-1969 ובעונת 1972/73, ובסך הכל ערך במדיה 389 הופעות בהן כבש 121 שערים עד לעזיבתו ממנה בשנת 1974.
בסוף הקריירה עבר למלאגה איתה הצליח לעלות פעם אחת לליגה הבכירה אך גם לרדת פעמיים ברמת הליגה. בגיל 32 בלבד פרש מכדורגל בשנת 1977 ולאחר מכן עבד כמאמן בעיקר בשנות התשעים, ובין היתר גם ניהל את קבוצת הנוער של אתלטיק בילבאו.
אוריארטה נפטר ב-19 בדצמבר 2016 בגיל 71 בקסטרו אורדיאלס שבקנטבריה, לאחר שחלה במחלת אלצהיימר.
במדי נבחרת ספרד שיחק במשך ארבע שנים ועשה את הופעת הבכורה ב-28 בפברואר 1968 במשחק ידידות נגד שוודיה בעיר סביליה. עם 9 הופעות בנבחרת שערו היחיד היה בניצחון חוץ נגד איטליה ב-20 בפברואר 1971. בנוסף לכך שיחק לפני כן כמה שנים בנבחרות הצעירות של ספרד.
תארים

הגביע הספרדי (2): 1969, 1972/73
מלך השערים בליגה הספרדית: 1967/68
פלאנרי או'קונור

| --- | --- |

פלאנרי או'קונור
 לידה:  25 במרץ 1925 סוואנה, ארצות הברית 
 פטירה:  3 באוגוסט 1964 (בגיל 39) מילדג'וויל, ארצות הברית 
 שם לידה:  Mary Flannery O'Connor 
 מדינה:  ארצות הברית 
 מקום קבורה:  Memory Hill Cemetery 
 מקום לימודים:  אוניברסיטת איווה, קולג' ואוניברסיטת המדינה של ג'ורג'יה 
 שפות היצירה:  אנגלית 
 יצירות בולטות:  Wise Blood, The Complete Stories, אדם טוב קשה למצוא, The Violent Bear It Away, כל מה שעולה מתכנס 
 פרסים והוקרה:  פרס הספר הלאומי (1972)  Georgia Women of Achievement (1992)  פרס או. הנרי (1957) 
 חתימה:   
 
מרי פלאנרי או'קונור (באנגלית: Mary Flannery O'Connor‏; 25 במרץ 1925 - 3 באוגוסט 1964) הייתה סופרת אמריקאית. נולדה בסוואנה, ג'ורג'יה והתפרסמה בכתיבת סיפורים קצרים וחיבורים ששיקפו את אמונתה בנצרות הקתולית. היא כתבה שני רומנים, שלושים ושניים סיפורים קצרים, ומספר ביקורות.
ביוגרפיה

או'קונור הייתה בתם היחידה של אדוארד ורג'ינה. אביה נפטר מזאבת כשהייתה בת 15. היא למדה בבית הספר התיכון פיבודי, שם שימשה כעורכת עיתון בית הספר. היא למדה לתואר ראשון בסוציולוגיה וספרות אנגלית במכללה לנשים בג'ורג'יה וסיימה ב-1945. באוניברסיטה יצרה מספר רב של ספרי קומיקס לעיתון הסטודנטים, ומבקרי ספרות רבים טענו כי הסגנון הייחודי של יצירות הקומיקס שלה עיצב את התקופה המאוחרת של יצירות הסיפורת שלה.
בשנת 1946 התקבלה לסדנת כתיבה יוצרת באוניברסיטת אייווה, שם הכירה סופרים ומבקרים בעלי שם אשר לימדו במקום. מנהל הסדנה, המשורר האמריקאי פול אנגל (אנ'), היה הראשון שקרא את הטיוטה הראשונה ליצירה שלימים תהפוך לרומן דם חכם (Wise Blood).
ב-1949 פגשה את המשורר והמתרגם הידוע רוברט פיצג'רלד (אנ') ועברה לגור אתו ועם אשתו בביתם שבקונטיקט. פיצג'רלד כתב את המבוא שעסק בחייה וביצירות הספרותיות שלה לקובץ הסיפורים "כל מה שעולה מתכנס" (Everything that Rises Must Converge).
או'קונור ידועה בעיקר בזכות סיפוריה הקצרים, היא פרסמה שני קובצי סיפורים: "איש טוב קשה למצוא" (1955) ו"כל מה שעולה מתכנס" (פורסם לאחר מותה ב־1965), ושני רומנים: "דם חכם" (1952) ו"האלימים יישאוה" (1960). בנוסף, פורסמו כמה ספרים שכוללים יצירות אחרות שאינן רומנים.
ניתן לחלק את קריירת הכתיבה שלה לארבע תקופות המדגישות את מיומנותה ואת כישוריה כסופרת:
תקופת לימודיה: סדנת הכתיבה באייווה, סיפורים המתפרסמים לראשונה, כתיבת הטיוטה לרומן "דם חכם". השפעות ספרותיות הכוללות את נתניאל הות'ורן, אדגר אלן פו והנרי ג'יימס.
התקופה המוקדמת: השלמת היצירה "דם חכם" ופרסומה. בתקופה זו היסוד הדומיננטי הוא סאטירה, ביצירה ניתן לראות את השפעתו של הפילוסוף ז'אק מאריטן (אנ').
התקופה האמצעית: "אדם טוב קשה למצוא" יוצא לאור, כמו גם "האלימים יישאוה". באותה תקופה יסודות על טבעיים תופסים מקום עיקרי ביצירה.
התקופה המאוחרת: נכתב "כל מה שעולה מתכנס", בה ניתן לראות את השפעתו הספרותית של הפילוסוף פייר טייאר דה שארדן, בתקופה זו מתרחב רעיון העיוות הגרוטסקי.
בקיץ 1952 אובחנה או'קונור בזאבת, בדיוק כמו אביה, ובעקבות מחלתה חזרה לבית משפחתה במילדג'וויל, ג'ורג'יה. היא המשיכה לחיות 12 שנים לאחר שאובחנה, כ-7 שנים מעבר לציפיות הרופאים. בשעה שנלחמה במחלת הזאבת, השלימה הסופרת יותר מ-24 סיפורים קצרים ואת כתיבת שני הרומנים. היא נפטרה ב-3 באוגוסט 1964, בגיל 39.
מאפייני היצירות

רוב היצירות מתרחשות בדרום ארצות הברית בדגש על דמויות בעלות פגם מוסרי שיש להן אינטראקציה עם אנשים עם מוגבלויות, בעוד נושא הגזענות מופיע ברקע באופן תדיר.
בסיפוריה מופיעים לעיתים קרובות דימויים הקשורים לציפורים. או'קונור גידלה בילדותה ציפורים ועופות, ולאחר שחזרה בבגרותה לבית משפחתה, היו לה 100 טווסים בהם טיפלה. ב-1932, כאשר הייתה ילדה, צולמה עבור יומן החדשות British Pathé יחד עם התרנגולות שגידלה, שאחת מהן נראית ביומן החדשות הולכת לאחור. בראיונות שנתנה בהמשך חייה נהגה אוקונור לספר על האירוע . פעם אמרה שהייתה בת חמש כאשר צולם הסרט, ובראיונות אחרים בת שש ובת אחת עשרה. היא נהגה לאמר, כנראה בהומור, שזה היה אירוע השיא של חייה, וכל מה שהיה לאחר מכן היה "אנטי קליימקס".
כתיבתה מאופיינת בסגנון גותי המבוסס על דמויות גרוטסקיות בסיטואציות אלימות, כאשר קיים פער בין תפיסת המציאות המוגבלת של גיבוריה לבין הגורל המר שמצפה להם. היא השתמשה בחוסר היכולת של הדמויות להשלים עם סוגיות גזע, עוני וקיצוניות על מנת להמחיש את כישלון הסביבה החילונית במאה העשרים. למרות חייה המבודדים, חיבוריה חושפים הבנה יוצאת דופן של דקויות ההתנהגות האנושית. מבחינה פוליטית שמרה הסופרת על השקפת עולם פרוגרסיבית רחבה בחיבור לאמונתה הקתולית, ובנוסף תמכה במרטין לות'ר קינג הבן ובתנועה לזכויות האזרח.
חיבוריה

(1952) Wise Blood
תורגם לעברית בידי דבורה שטיינהרט, בשם "דם חכם", בהוצאת כתר, 2021.
(1960) The Violent Bear It Away
קובצי סיפורים קצרים
A Good Man is Hard to Find, 1955
תורגם לעברית כ"אדם טוב קשה למצוא" בהוצאת כתר.
Everything That Rises Must Converge, 1965
תורגם לעברית בידי ליה נירגד, בשם "כל מה שעולה מתכנס", הוצאת מחברות לספרות, 2012.
The Complete Stories, 1971
לקריאה נוספת

פלאנרי או'קונור, 'טבעה ומטרתה של הסיפורת' - מבחר הרצאות [כולל את ההרצאות: טבעה ומטרתה של הסיפורת, על כתיבת סיפורים קצרים, על הוראת הספרות וכן לקט תשובות ושאלות מתוך ראיונות שנערכו עם המחברת]. מאנגלית: יהודה ויזן, דחק, סדרת דרש - לכתבי מופת באסתטיקה ופואטיקה, 2021.
פלאנרי או'קונור, 'דם חכם' – פרק ראשון (מאנגלית: אלינוער ברגר). דחק - כתב עת לספרות טובה, כרך ה, 2015
הערות שוליים

↑  Flannery O`Connor, Everything That Rises Must Converge, New York: Farrar, Straus and Giroux, 1984 25th, 1956. (באנגלית)
↑  Flannery O'Connor (1925-1964), New Georgia Encyclopedia (באנגלית)
↑  קישור לסרט משנת 1932 בו נראית או'קונור בילדותה
↑  Univ. Press of Mississippi, Conversations with Flannery O'Connor, 1987, עמ' viii, 4
↑   עדי קיסר, "דם חכם": מסע אל החושך שבנפש האדם עם המדריכה הטובה ביותר, באתר הארץ, 5 בינואר 2022
| --- | --- |
בקרת זהויות :  NLI: 987007266017205171  PLWABN: 9810575241405606  BIBSYS: 90072804  BNE: XX1152066  BnF: cb119179785 (data)  CANTIC: a10973801  CiNii: DA01031531  GND: 11858930X  ICCU: CFIV058329  ISNI: 0000 0001 2122 2196  LCCN: n79119229  LNB: 000046082  MusicBrainz: 18defad3-2b9e-434b-94a2-cd2e095b3b36  NDL: 00451570  NKC: jn20000720201  NLG: 121879  NLK: KAC199620482  NSK: 000228331  NTA: 068380739  RERO: 02-A003649507  SELIBR: 218749  SNAC: w6718qhs  SUDOC: 027431045  VcBA: 495/237911  VIAF: 17227472   WorldCat (עם VIAF): 17227472 
עטיפת ספרה של או'קונור בהוצאת כתר
פידקאמין

פידקאמין (באוקראינית: Підкамінь; בפולנית: Podkamień, פודקאמין) היא עיירה במחוז לבוב שבמערב אוקראינה, בה התקיימה עד השואה קהילה יהודית גדולה.
תולדות היישוב

בעיירה נתקיים עוד בראשית המאה ה-13 מנזר דומיניקני, אולם בשנת 1245 נהרס מנזר זה בידי הטטרים. במחצית השנייה של המאה ה-15 שוקמה העיירה, ובשנים אלה נבנתה בה מצודה. בשנת 1519 שבו הטטרים, והחריבו את העיירה, וזו השתקמה לקראת סוף המאה ה-17.
מחלוקת פולין הראשונה, בשנת 1772, ועד סוף מלחמת העולם הראשונה, נכללה העיירה בתחום גליציה האוסטרית, ולאחר מכן נכללה בתחום הרפובליקה הפולנית השנייה. במהלך מלחמת העולם הראשונה ניזוקה העיירה בידי הגייסות הרוסיים שעברו בה.
יהודי פידקאמין

יהודים ישבו בעיירה מהמאה ה-17, והיו כפופים תחילה לקהילת לבוב. במחצית השנייה של המאה ה-18 גדל היישוב היהודי בעיירה, ונבנה בה בית כנסת. בשנות ה-80 של המאה ה-19 הגיעה מספר יהודי העיירה לשיא - 1,552 איש, אך לאחר מכן, עזבו את העיירה רבים מיהודיה. ההרס שנגרם לעיירה במהלך מלחמת העולם הראשונה הביא לעזיבת נוספים, ובשנים אלה נמנו בעיירה 822 יהודים, פחות משליש מתושביה. לאחר כיבוש האזור בידי הסובייטים בספטמבר 1939, נאסרה בה הפעילות הציבורית היהודית, ומספר יהודים אמידים בה נאסרו.
ב-2 ביולי 1941, במהלך מבצע ברברוסה, נכבשה העיירה בידי הגרמנים, ובתקופה זו נמנו בה 927 יהודים. בשתי אקציות, באוגוסט ובספטמבר 1942, שולחו יהודי העיירה למחנה ההשמדה בלז'ץ. ב-13 בדצמבר 1942 חוסלה סופית הקהילה בעיירה, עם גירוש אחרוני יהודיה לגטו ברודי, ממנו חלקם שולחו למחנות עבודה בסאסוב או בברודי עצמה. מספר מיהודי העיירה שהצליחו להימלט מהאקציות אותרו ברובם בידי שוטרים או איכרים אוקראינים, ונרצחו במקום.
יהודים בודדים מהעיירה שרדו את השואה, אך אלו לא שבו אליה, בשל איום על חייהם מצד אוקראינים לאומנים.
פיקוס כינורי

| פיקוס כינורי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: צומח
מערכה:: בעלי פרחים
מחלקה:: דו-פסיגיים
סדרה:: ורדנאים
משפחה:: תותיים
סוג:: פיקוס
מין:: פיקוס כינורי
שם מדעי
 Ficus lyrata ‏ורבורג
עלה של פיקוס כינורי
פיקוס כינורי (שם מדעי: Ficus lyrata) הוא עץ או שיח גדול מסוג פיקוס, אשר נפוץ במקומות רבים בישראל כצמח נוי. מקורו של העץ הוא ביערות גשם טרופיים ממערב אפריקה, בין קמרון לסיירה לאון.
גובהו של הפיקוס הוא בין 12 ל-15 מטרים. הוא צמח ירוק עד.
שמו של העץ הגיע בשל צורת עליו, שמגיעים לאורך של כ-45 ס"מ ורוחב של 30 ס"מ, וצורתם היא כשל כינור או לירה. פירותיו של העץ הם ירוקים ובגודל של 2.5–3 ס"מ.
העץ משמש כעץ נוי פופולרי בגינות טרופיות וסובטרופיות. העץ שורד גם באקלים ממוזג, אך שם הוא בדרך כלל נותר נמוך וחסר פירות. העץ זקוק לאור שמש עקיף, והוא יכול לשרוד עד לקור של כעשר מעלות צלזיוס.
הערות שוליים

↑  פיקוס כינורי באתר הרשימה האדומה של IUCN
↑  Alix Martichoux (13 באוגוסט 2019). "No matter where I go, I can't stop seeing this trendy plant in San Francisco". San Francisco Chronicle. {{cite news}}:  (עזרה)
↑  "Ficus lyrata AGM". Royal Horticultural Society. נבדק ב-27 ביולי 2013. {{cite web}}:  (עזרה)(הקישור אינו פעיל)
עטלף חשוף-גב

| עטלף חשוף-גב |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: עטלפים
תת־סדרה:: דמויי עטלפי פרי
משפחה:: עטלפי פרי
סוג:: עטלף חשוף-גב
מינים
 14
שם מדעי
 Dobsonia ‏פלמר, 1898

עטלף חשוף-גב (שם מדעי: Dobsonia) הוא סוג של עטלף בינוני-גדול במשפחת עטלפי הפירות, שכולל 14 מינים שחיים בדרום-מזרח אסיה ובאוקיאניה. הסוג הוקם בשנת 1898 על ידי הזואולוג האמריקני תאודור שרמן פלמר, ושמו המדעי (דובסוניה) הוא לזכרו של הזואולוג האירי ג׳ורג׳ אדוארד דובסון.
תיאור ואנטומיה

לעטלף חשוף הגב ראש גדול ומסיבי דמוי צבוע, גוף גוצי וחרטום מקוצר. האוזניים מחודדות ואליפסיות, העיניים גדולות והאף רחב עם נחיריים צינוריים בולטים. סימן ההיכר של הסוג הוא החיבור של קרומי הכנף לשדרה במקום לצדדי הגוף, מה שנותן רושם של גב חשוף משיער בדומה לסוג שפתן משופם. השוקיים גם הן חשופות, כך שהמקומות היחידים עם פרווה בצד העליון הם בסיס הזנב והכתפיים. הניבים גדולים ונוטים קדימה וביניהם לבין החותכות יש מרווח בולט. הזנב צר וארוך יחסית וכנף הזנב צרה ודקה. האצבע המורה חסרת טופר.
העטלף חשוף הגב הוא סוג גדול יחסית: אורך ראשו וגופו 102–254 מ״מ, אורך הזרוע 86–162 מ״מ ואורך הזנב 13–42 מ״מ; המשקל נע בין 63 ל-600 גרם. הנקבות גדולות וכבדות מן הזכרים.
לעטלף חשוף הגב פרווה קצרה וזיפית. צבעה הכללי משתנה בהתאם למין ונע בין חום אפרורי לחום בהיר, אפרפר, אוכרה, ערמוני, זהוב, כתום, ירוק זית, בז׳ או צהבהב-ירקרק. אצל מינים עם פרווה ירוקה, הפיגמנטים מתפוגגים לאחר המוות. הראש בולט בצבעו הכהה שעשוי להיות חום כהה לשחרחר. הכנפיים והרגליים שחורים, בעוד שהזרועות והשוקיים בצבע ורוד. הטפרים לבנים או חומים - תלוי במין.
תפוצה וביולוגיה

העטלפים חשופי הגב מצויים בדרום-מזרח אסיה ומלנזיה; טווח התפוצה שלהם כולל את צפון אוסטרליה, גינאה החדשה, ארכיפלג ביסמרק (בפרט בריטניה החדשה ואירלנד החדשה), איי האדמירליות, איי טלאוד, איי שלמה, איי סונדה, איי מאלוקו וחלק מאיי הפיליפינים. בית הגידול של המינים בסוג כולל יער עננים, יער גשם טרופי ובתה חופית, והם מצויים בשפלות ובחופים עד רכסים הרריים גבוהים ברום 2,700 מטר מעל פני הים.
בניגוד לעטלפי פירות רבים, העטלפים חשופי הגב נחים בשעות היום מערות ומנהרות ורק לעיתים נדירות על צמרות העצים. הם לנים בבדידות או במושבות המוניות של אלפי פרטים. המינים בסוג פעילים בשעות הלילה וניזונים מתאנים ופרחים של עץ הדם (Haematoxylum campechianum).
עונת הרבייה מתרחשת מאפריל עד יוני, ועונת ההמלטות בין אוגוסט לנובמבר. הנקבה ממליטה גור יחיד לאחר היריון של מספר חודשים, והוא מגיע לבגרות עד גיל שנתיים. מצבם של רוב המינים בסוג נחשב ליציב, להוציא אחד שמצבו פגיע ואחד שמצבו סכנת הכחדה חמורה. האיום העיקרי על העטלפים הוא אובדן בית גידול עקב בירוא יערות והפרעה אנושית.
מינים

בסוג זה 14 מינים:
עטלף חשוף-גב אנדרסן (Dobsonia anderseni)
עטלף חשוף-גב בופורט (Dobsonia beauforti)
עטלף חשוף-גב ביאק (Dobsonia emersa)
עטלף חשוף-גב הלמהרה (Dobsonia crenulata)
עטלף חשוף-גב זוטר (Dobsonia minor)
עטלף חשוף-גב ירקרק (Dobsonia viridis)
עטלף חשוף-גב מולוקני (Dobsonia moluccensis)
עטלף חשוף-גב מערבי (Dobsonia peroni)
עטלף חשוף-גב מצויר (Dobsonia pannietensis)
עטלף חשוף-גב ניו-בריטי (Dobsonia praedatrix)
עטלף חשוף-גב ניו-גינאי (Dobsonia magna)
עטלף חשוף-גב סולאווסי (Dobsonia exoleta)
עטלף חשוף-גב סולומוני (Dobsonia inermis)
עטלף חשוף-גב פיליפיני (Dobsonia chapmani)
פורד גלאקסי

| --- | --- |

 מאפיינים כלליים
 יצרן:  פורד
 שנות ייצור:  1995–2023
 הרכבה:  בלגיה  ספרד
 סיווג:  מיניוואן
 אורך:  4,615 מ"מ 
 מפרט טכני
 מנוע:  בנזין  דיזל
 
פורד גלאקסי (באנגלית: Ford Galaxy) היא מכונית מיניוואן עם שבעה מקומות ישיבה, שיוצרה על ידי חברת פורד בין השנים 1995–2023.
היסטוריה

פורד גלאקסי תוכנן ויוצר כחלק ממיזם משותף של חברת פורד וקונצרן פולקסווגן, שבו פותחו ויוצרו יחד שלושה דגמים דומים: פורד גלאקסי, פולקסווגן שראן וסיאט אלהמברה.
החל מהדור השני הגלאקסי חולק פלטפורמה ומכלולים עם הדגמים פורד מונדיאו ופורד sמקס.
היסטוריה > דור ראשון (1995–2006)

הדור הראשון של הגלאקסי נחשף בינואר 1995.
היצע יחידות ההנעה כלל מנועי דיזל בנפח 1,900 סמ"ק בהספק של 90 ו-110 כוחות סוס ותיבות הילוכים אוטומטיות וידניות.
בנוסף כלל ההיצע מנועי בנזין בנפחים של 2,000, 2,300 ו-2,800 סמ"ק ובהספקים של 116, 145 ו-174 כוחות סוס לצד תיבות הילוכים אוטומטיות וידניות.
כמו כן הוצעו גרסאות עם הנעה כפולה.
ממדי המכונית היו גדולים יחסית, עם אורך של 461.7 ס"מ, רוחב של 181.0 ס"מ, גובה של 173.0 ס"מ ובסיס גלגלים באורך 283.5 ס"מ.
בינואר 2000 עברה הגלאקסי מתיחת פנים, במסגרתה עודכן העיצוב החיצוני והפנימי ויחידות ההנעה שודרגו, כאשר במנועי הדיזל עלה ההספק מ-110 כ"ס ל-116 כוחות סוס ונוספו שני מנועי 1.9 ליטר נוספים בהספק של 130 כוחות סוס ו-150 כוחות-סוס.
במנועי הבנזין עלה ההספק - בהתאמה - ל-116, 140, 145 ו-204 כוחות סוס.
היסטוריה > דור שני (2006–2015)

בינואר 2006 הוצג הדור השני של פורד גלאקסי, יחד עם דגם חדש – פורד s מקס, שחולקים את אותה הפלטפורמה ואת אותן יחידות ההנעה, יחד עם פורד מונדיאו.
ב-2007 הגיעה הגלאקסי לישראל על-ידי היבואן הרשמי דלק מוטורס, שם שווקה לראשונה.
היצע יחידות ההנעה כלל מנועי טורבו-דיזל בנפחים של 1.8, 2.0 ו-2.2 ליטרים, עם הספקים של 101, 125, 130, 140, 150 ו-175 כוחות-סוס ותיבות הילוכים אוטומטיות וידניות.
היצע מנועי הבנזין כלל מנועים בנפחים של 2.0 ו-2.3 ליטרים בהספקים של 145, 161 ו-203 כוחות סוס, עם תיבות הילוכים אוטומטיות וידניות.
מידות הרכב הן: אורך של 482.0 ס"מ, רוחב של 185.4 ס"מ, גובה של 172.3 ס"מ ובסיס גלגלים באורך של 285.0 ס"מ.
אבזור הבטיחות בגלאקסי כלל 7 כריות אוויר ובקרת יציבות, ובמבחני הריסוק של ארגון "EURO-NCAP" קיבל הדגם את הציון המרבי של חמישה כוכבי בטיחות.
בשנת 2010 עבר הדגם מתיחת פנים, במהלכה עודכן עיצוב הפגוש הקדמי ויחידות התאורה האחוריות קיבלו עיצוב פנימי חדש.
כמו כן ממדי הרכב גדלו עם תוספת של 300 מ"מ לרוחב וכ-900 מ"מ לגובה.
כמו כן היצע המנועים שודרג, ונוספו גרסאות עם מנועים חדשים מסדרת "אקו-בוסט" של פורד: מנועי טורבו-בנזין בנפח 2.0 ליטר עם הספקים של 199, 203 ו-240 כוחות סוס, עם תיבות הילוכים חדשות - רובוטיות כפולות-מצמדים מסדרת "powershift".
היסטוריה > דור שלישי (2015–2023)

הדור השלישי של פורד גלאקסי נחשף בתערוכת הרכב בניו-יורק באפריל 2015 עם עיצוב שונה לחלוטין, שיישר קו עם שפת העיצוב החדשה של רכבי החברה.
הדור השלישי לא משווק בישראל.
היצע יחידות ההנעה כולל שני מנועי בנזין: מנוע 1.5 ליטר עם 160 כ"ס ותיבת הילוכים ידנית ומנוע 2.0 ליטר עם הספק של 240 כ"ס עם תיבת הילוכים אוטומטית.
היצע מנועי הדיזל גדול, וכולל מנועים בנפח של 2.0 ליטר עם הספקים של 120, 150, 180 ו-210 כוחות סוס, ותיבות הילוכים ידניות ורובוטיות כפולות-מצמד.
ממדי הדור השלישי גדלו במעט מהדור היוצא:
האורך גדל ל-484.8 ס"מ, הרוחב גדל ל-191.6 ס"מ. לעומת זאת, גובה המכונית הונמך ל-174.7 ס"מ ובסיס הגלגלים קוצר ל-284.9 ס"מ.
הגלאקסי קיבלה 5 כוכבי בטיחות במבחני הריסוק, ובשנת 2015 זכתה הגלאקסי בתואר המכונית הבטוחה ביותר של ארגון  "Euro NCAP" בסגמנט המיניוואנים הקומפקטיים.
באפריל 2023 הופסק ייצור הדגם
מכירות באירופה

להלן נתוני המכירות של הדגם במדינות אירופה לפי שנים:
| שנה | יחידות שנרכשו |
| --- | --- |
2021: 4,914
2020: 8,018
2019: 12,554
2018: 11,838
2017: 15,309
2016: 20,472
2015: 10,474
2014: 19,434
2013: 18,378
2012: 21,802
2011: 27,364
2010: 24,146
2009: 26,182
2008: 30,781
2007: 34,358
2006: 25,462
2005: 33,062
2004: 35,069
2003: 38,812
2002: 46,065
2001: 52,417
2000: 45,982
1999: 58,243
1998: 59,308
1997: 48,126
נתוני מכירות בישראל

להלן טבלת מסירות של פורד גלאקסי בישראל לפי שנים, על פי נתוני אתר "קארזון":
| שנה | מכירות |
| --- | --- |
2010: 173
2011: 318
2012: 282
2013: 280
2014: 202
2015: 122
גלריה

דור שני משמש כניידת משטרה
דור שלישי משמש כניידת משטרה
השקת מתיחת הפנים - דור 2
הערות שוליים

↑  "אוטובום", פורד גלקסי רכב
↑  אוטובום, פורד גלקסי I מיניוואן, 01.1995 — 12.2000
↑  [https://autoboom.co.il/catalog/cars/ford/galaxy/1-generation/minivan/16084 ממדים
אורך
4617 מ"מ
רוחב
1810 מ"מ
גובה
1730 מ"מ
בסיס גלגלים]
↑  אוטובום, פורד גלקסי I שדרוג מיניוואן, 01.2000 — 12.2006
↑  פורד גלקסי מיניוואן 1.9 AT, הנעה קדמית
↑  פורד גלקסי II מיניוואן, 01.2006 — 12.2010
↑  אוטו, מתיחת פנים למיניוואנים של פורד
↑  אוטו, [פורד גלאקסי 2006–2015 יד שניה 2.3 אוט' Titanium - מפרט טכני פורד גלאקסי 2006–2015 יד שניה - מפרט טכני], באתר אוטו
↑  פורד גלאקסי 2006–2015 יד שניה 2.0T אוט' (203 כ"ס) Trend - מפרט טכני, באתר אוטו
↑  פורד גלאקסי 2.0T אוט', Trend - מפרט טכני, באתר אוטו
↑  קארטיוב, מבחני ריסוק 2015: פורד S-MAX וגלקסי החדשים, ‏03 ספטמבר 2015
↑  קארטיוב, Euro NCAP: המכוניות הבטוחות ביותר ל-2015, ‏14 ינואר 2016
↑  Ford Fiesta Production Ending in 2023, S-Max and Galaxy Will Also Be Discontinued, Auto Evolution, 26 October 2022
↑  נתוני מכירות של פורד גלקסי אירופה, באתר קארסיילסבס
↑  קארזון, פורד גלאקסי 2010 - מחירון, מפרטים אמינות וחוות דעת
| --- | --- |
בקרת זהויות :  NKC: ph416448 
דור ראשון - מתיחת פנים
דור שני - מתיחת פנים
פורמולה 1 עונת 1995

| --- | --- |

מיכאל שומאכר זכה באליפות שנייה ברציפות
 סוג תחרות:  מרוץ מכוניות
 תאריך התחלה:  26 במרץ 1995
 תאריך סיום:  12 בנובמבר 1995
 מספר עונה:  46
 מספר מרוצים בעונה:  17
 זוכה באליפות הנהגים:  מיכאל שומאכר
 נקודות הנהג הזוכה:  102
 זוכה באליפות היצרנים:  בנטון
 נקודות היצרן הזוכה:  137
 → פורמולה 1 עונת 1994 פורמולה 1 עונת 1996 ← 
במסגרת פורמולה 1 של שנת 1995 נערכו 17 מרוצים. באליפות העולם זכה מיכאל שומאכר. קבוצת בנטון-רנו זכתה באליפות העולם ליצרנים.
בעונה זו הייתה תחרות צמודה מאוד בין מיכאל שומאכר לבין דיימון היל. שומאכר הצליח לפתוח פער רק מספר מרוצים לפני סוף העונה.
תחילת העונה הייתה בעייתית ביותר מבחינה תכנונית, שכן מספר מסלולים שהיו מתוכננים בסבב לא עמדו בדרישות בזמן הכנת לוח המרוצים, לא היה בטוח שיהיו מוכנים בזמן. בנוסף, המסלול היפני (באיידה) ניזוק במהלך רעידת אדמה חזקה שאירעה.
חלק מהשינויים שעברו מסלולים ותיקים נבעו מהדרישות החדשות של הפדרציה הבינלאומית לרכב (FIA) בעקבות מותם של רולנד רטצנברגר ואיירטון סנה בעונה הקודמת.
כבכל עונה, חלו מספר שינויים בתקנון. העיקריים שבהם היו:
כל המנועים חייבים להיות מנועים של 3,000 סמ"ק בתוצרת V12 ופועלים בלחץ אטמוספירי.
הגדלת המשקל המקסימלי המותר ל-595 קילוגרם, כולל משקל הנהג.
ביטול הגבלת מכל הדלק ל-200 ליטר ואישור מחודש של תדלוקים תוך כדי מרוץ.
שינויים רבים בהגדרות הכנפונים, הן הקדמיים והן האחוריים.
הגדלת גודל תא הנהג כך שהנהג יוכל לצאת מהתא תוך 5 שניות וללא צורך בהוצאת ההגה ממקומו.
מרוצי עונת 1995

| סיבוב | מרוץ | פול פוזישן | הקפה מהירה | מנצח | קבוצה מנצחת |
| --- | --- | --- | --- | --- | --- |
| 1 | ברזיל גרנד פרי ברזיל | בריטניה דיימון היל | גרמניה מיכאל שומאכר | גרמניה מיכאל שומאכר | בריטניה בנטון-רנו |
| 2 | ארגנטינה גרנד פרי ארגנטינה | בריטניה דייוויד קולטהרד | גרמניה מיכאל שומאכר | בריטניה דיימון היל | בריטניה ויליאמס-רנו |
| 3 | איטליה גרנד פרי סן מרינו | גרמניה מיכאל שומאכר | אוסטריה גרהרד ברגר | בריטניה דיימון היל | בריטניה ויליאמס-רנו |
| 4 | ספרד גרנד פרי ספרד | גרמניה מיכאל שומאכר | בריטניה דיימון היל | גרמניה מיכאל שומאכר | בריטניה בנטון-רנו |
| 5 | מונקו גרנד פרי מונקו | בריטניה דיימון היל | צרפת ז'אן אלזי | גרמניה מיכאל שומאכר | בריטניה בנטון-רנו |
| 6 | קנדה גרנד פרי קנדה | גרמניה מיכאל שומאכר | גרמניה מיכאל שומאכר | צרפת ז'אן אלזי | איטליה פרארי |
| 7 | צרפת גרנד פרי צרפת | בריטניה דיימון היל | גרמניה מיכאל שומאכר | גרמניה מיכאל שומאכר | בריטניה בנטון-רנו |
| 8 | בריטניה גרנד פרי בריטניה | בריטניה דיימון היל | בריטניה דיימון היל | בריטניה ג'וני הרברט | בריטניה בנטון-רנו |
| 9 | גרמניה גרנד פרי גרמניה | בריטניה דיימון היל | גרמניה מיכאל שומאכר | גרמניה מיכאל שומאכר | בריטניה בנטון-רנו |
| 10 | תבנית:גרנד פרי הונגריה גרנד פרי הונגריה | בריטניה דיימון היל | בריטניה דיימון היל | בריטניה דיימון היל | בריטניה ויליאמס-רנו |
| 11 | בלגיה גרנד פרי בלגיה | אוסטריה גרהרד ברגר | בריטניה דייוויד קולטהרד | גרמניה מיכאל שומאכר | בריטניה בנטון-רנו |
| 12 | איטליה גרנד פרי איטליה | בריטניה דייוויד קולטהרד | אוסטריה גרהרד ברגר | בריטניה ג'וני הרברט | בריטניה בנטון-רנו |
| 13 | פורטוגל גרנד פרי פורטוגל | בריטניה דייוויד קולטהרד | בריטניה דייוויד קולטהרד | בריטניה דייוויד קולטהרד | בריטניה ויליאמס-רנו |
| 14 | גרמניה גרנד פרי אירופה | בריטניה דייוויד קולטהרד | גרמניה מיכאל שומאכר | גרמניה מיכאל שומאכר | בריטניה בנטון-רנו |
| 15 | יפן גרנד פרי פסיפי | בריטניה דייוויד קולטהרד | גרמניה מיכאל שומאכר | גרמניה מיכאל שומאכר | בריטניה בנטון-רנו |
| 16 | יפן גרנד פרי יפן | גרמניה מיכאל שומאכר | גרמניה מיכאל שומאכר | גרמניה מיכאל שומאכר | בריטניה בנטון-רנו |
| 17 | אוסטרליה גרנד פרי אוסטרליה | בריטניה דיימון היל | בריטניה דיימון היל | בריטניה דיימון היל | בריטניה ויליאמס-רנו |
דירוג האליפות > שיטת הניקוד

שיטת הניקוד הייתה בהתאם לטבלה הבאה
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
| מיקום | 1 | 2 | 3 | 4 | 5 | 6 |
| נקודות | 10 | 6 | 4 | 3 | 2 | 1 |

תוצאה בכתב מודגש מסמלת זינוק מפול פוזישן
תוצאה בכתב מוטה מסמלת את זמן ההקפה המהירה
תוצאה בכתב מוקטן מציינת את המקום אליו הגיע הנהג במרוץ הספרינט
† - הנהג לא סיים את המרוץ אך דורג לאחר שהשלים למעלה מ-90% מאורך המרוץ
הערות שוליים

↑  1995 FIA Formula One World Championship – Drivers, www.fia.com, as archived at web.archive.org
↑  1995 FIA Formula One World Championship – Constructors, www.fia.com, as archived at web.archive.org
| 0 | 1 | 2 |
| --- | --- | --- |
| הקודם: מיכאל שומאכר | פורמולה 1 - אלוף העולם לנהגים 1995  מיכאל שומאכר | הבא: דיימון היל |
| 0 | 1 | 2 |
| --- | --- | --- |
| הקודם: ויליאמס | פורמולה 1 - אלופת העולם ליצרנים 1995  בנטון | הבא: ויליאמס |
| --- | --- |
בקרת זהויות :  GND: 2149151-3  VIAF: 122812205   WorldCat (עם VIAF): 122812205